joelniklaus/EU_Wikipedias huggingface dataset:
Pariisin Grand Prix 1945

Pariisin Grand Prix 1945 oli Grand Prix -autokilpailu, joka ajettiin Pariisin lähellä sijaitsevalla Boulognen metsäalueella 9. syyskuuta 1945. Kilpailu tunnetaan Ranskan vapautuksen kunniaksi myös nimellä Prisoners’ Cup () ja sen voitti Jean-Pierre Wimille.

Kilpailu

Lähteet

Ranskan moottoriurheilu
Pariisin urheilu
Joliet (Illinois)

Joliet on kaupunki Yhdysvaltain Illinois'n osavaltion Willin piirikunnassa. Kaupungissa asuu 150 372 asukasta vuoden 2021 arvion mukaan, ja sen pinta-ala on 161 neliökilometriä. Kaupungin väestötiheys on 934 asukasta neliökilometrillä. Kaupunki on piirikuntansa hallintokeskus. Vuonna 1834 kylä rakennettiin nimellä Juliet. Kaksi vuotta myöhemmin siitä tuli piirikuntansa hallintokeskus, ja vuonna 1845 nimi vaihdettiin nykyiseen. Kaupunki perustettiin kaupungiksi vuonna 1852.

Historia 
Kylän suunnitteli vuonna 1834 James Campbell, ja antoi sille nimen Juliet. Kylä oli osa Cookin piirikuntaa, kunnes vuonna 1836 siitä tuli Willin piirikunnan hallintokeskus. Vuonna 1845 asukkaat vaihtoivat nimen nykyiseen, ja Joliet perustettiin kaupungiksi vuonna 1852. Kaupunki sai lempinimen "City of Stone" () kalkkikivestä. Kaupunki kasvoi kanavien ja rautateiden ansiosta teolliseksi ja maataloudelliseksi keskukseksi.

Väestö 
Jolietin väkiluku on vuoden 2021 arvion mukaan 150 372 asukasta, ja vuoden 2020 väestönlaskennassa 150 362. Kaupungin väkiluku kasvaa.

14,7 prosenttia asukkaista on syntynyt ulkomailla, ja maan kansalaisten osuus väestöstä on 91,8 prosenttia. Asukkaiden keski-ikä on noin 34 vuotta, joka on osavaltion keski-iän alapuolella. Ulkomaalaisten keski-ikä (43) on korkeampi kuin maassa syntyneiden keski-ikä (31). Asukkaiden palkat ja asuntojen arvot ovat osavaltion keskitasoa. Asukkaista suurin osa kannattaa demokraatteja.

Väestöryhmät 
Noin 31 prosenttia asukkaista on latinalaisamerikkalaisia. Heistä 60 prosenttia on valkoisia, 1,5 prosenttia on intiaaneja tai osa Alaskan alkuperäiskansoja, 4,2 prosenttia on monirotuisia ja 33,2 prosenttia on muita rotuja. Muista kuin latinalaisamerikkalaisista noin 69 prosenttia on valkoisia, 24,5 prosenttia on mustia tai afroamerikkalaisia, kolme prosenttia on aasialaisia ja kolme prosenttia on monirotuisia.

Maantiede 
Joliet sijaitsee Des Plaines -joen varrella, 60 kilometrin päässä Chicagosta. Kaupungin pinta-ala on 161 neliökilometriä, ja sen korkeus on 165 metriä merenpinnan yläpuolella.

Ilmasto 
Jolietissa kesät ovat kuumia ja talvet kylmiä. Kuumin kuukausi on heinäkuu, ja kylmin tammikuu. Jolietin sateisin kausi on huhti-marraskuu, ja sateisin kuukausi on kesäkuu. Jolietin sateisuus ja lumisade ovat samalla tasolla maan keskitason kanssa.

Lähteet 

Illinoisin kaupungit
Andromeda uhkaa

Andromeda uhkaa (The Andromeda Strain) on Robert Wisen ohjaama yhdysvaltalainen tieteisdraama vuodelta 1971. Elokuva perustuu Michael Crichtonin samannimiseen romaaniin. Elokuvassa valikoitu joukko tutkijoita yrittää pysäyttää äärimmäisen tappavan viruksen, joka saapui pudonneen satelliitin mukana maapallolle. Pääosia näyttelevät Arthur Hill, David Wayne, James Olson, Kate Reid ja Paula Kelly. Poikkeuksellisen realistisen tuntuisena pidetyn tieteiselokuvan erikoistehosteet suunnitteli 2001: Avaruusseikkailu -elokuvasta tunnetuksi tullut Douglas Trumbull.

Vastaanotto 
Elokuvan leikkaus ja lavastus huomioitiin Oscar-ehdokkuuksilla.

Helsingin Sanomien Paula Talaskivi piti elokuvan kiinnostavimpana hahmona sarkastista huumoria viljelevää tohtori Ruth Leavittia (Kate Reid). Leavitt kuuluu neljän eri tieteenalan edustajista muodostuvaan tutkijaryhmään ja on mikrobiologi. Video-oppaassa vuodelta 1994 Kari Salminen kirjoitti, että Andromeda uhkaa on joko maailman tylsin tieteiselokuva tai uskottava antiutopia. Elokuvassa näytetään loputtomiin teknisiä tutkimuskäytäntöjä ja toiminta hukkuu näennäistieteellisen jutustelun alle. Salminen antoi elokuvalle kolme tähteä viidestä, mikä vastaa sanallista arviota ”hyvä”.

Lähteet 

Vuoden 1971 yhdysvaltalaiset elokuvat
Yhdysvaltalaiset tieteiselokuvat
Romaaneihin perustuvat elokuvat
Cavagnolo

Cavagnolo () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 2 214 asukasta.

Lähteet

Aiheesta muualla

Torinon metropolikaupungin kunnat
Urbana (Illinois)

Urbana on kaupunki Yhdysvaltain Illinois'n osavaltiossa, Champaignin piirikunnassa. Kaupunki on piirikuntansa hallintokeskus. Vuonna 2021 kaupungissa asui 38 681 asukasta, ja sen pinta-ala on 30,2 neliökilometriä. Kaupungin väestötiheys on 1 281 asukasta neliökilometrillä. Kaupunki perustettiin vuonna 1833.

Väestö 
Vuonna 1990 kaupungissa asui 37 182 asukasta, vuonna 2000 37 847 asukasta ja vuonna 2010 41 250 asukasta. Väkiluku oli suurimmillaan vuonna 2015, jolloin se oli 42 311. Vuonna 2021 väkiluku oli 38 681, ja kaupunki oli 1029. suurin Yhdysvalloissa.

Urbanan väestön keski-ikä on noin 25 vuotta, joka on 13 vuotta matalampi kuin osavaltion keskiarvo. Kaupungin asukkaista noin viidennes on syntynyt ulkomailla, ja 85 prosenttia on maan kansalaisia. Maan kansalaisten osuus väestöstä on pienempi kuin keskimäärin muualla maassa, osavaltiossa tai piirikunnassa, kun taas ulkomaalaisten osuus on korkeampi.

Ilmasto 
Urbanassa on lämpimät kesät ja viileät talvet. Kuumin kuukausi on heinäkuu ja kylmin tammikuu. Sateisin jakso on huhti-marraskuussa, ja sateisin kuukausi on toukokuu. Kaupungin sateisuus on hieman maan keskiarvoa korkeampi, mutta lunta sataa kaupungissa keskimäärin vähemmän kuin muualla maassa.

Lähteet 

Illinoisin kaupungit
Porsche Formula E Team

TAG Heuer Porsche Formula E Team on saksalainen moottoriurheilutalli, joka kilpailee Kansainvälisen autoliiton organisoimassa Formula E -sarjassa. Porsche liittyi sarjaan kaudeksi 2019–2020.

Porsche voitti ensimmäisen Formula E kilpailunsa kaudella 2021–22, kun saksalainen Pascal Wehrlein voitti Meksikon ePrixin. Tallin toinen kuljettaja, André Lotterer, tuli kilpailussa toiseksi. Voitto oli myös Wehrleinin ensimmäinen Formula E:ssä.

Kaudesta 2022–23 alkaen Porsche toimii Andretti Autosportin voimansiirtotoimittajana.

Tulokset 

* Kausi käynnissä. Lihavointi = Paalupaikka. Kursivointi = Nopein kierros. G Nopein aika ryhmäaika-ajossa, josta lisäpiste.

Lähteet

Formula E -valmistajat
Saksalaiset autourheilutallit
Niko ja myrskyporot

Niko ja myrskyporot on suomalainen animaatioelokuva, jonka ensi-ilta elokuvateattereissa on syksyllä 2024.

Elokuva on itsenäinen jatko-osa aiemmille Niko-porosta kertoville seikkailuille Niko - lentäjän poika (2008) ja Niko 2 - lentäjäveljekset (2012).

Elokuvan ohjaavat Kari Juusonen ja Jørgen Lerdam. Sen ovat käsikirjoittaneet Kari Juusonen, Hannu Tuomainen ja Marteinn Thorisson.

Kolmannessa Niko-elokuvassa poropoika Nikon elämään on tulossa suuri muutos, kun Joulupukin lentojoukkoihin avautuu paikka uudelle lentokokelaalle. Nikon isä Raavas haluaa pojan jatkavan hänen työtään, vaikka äidin mielestä lentäjien elämä ei ole Nikolle sovelias juttu. Niko päättää kuitenkin lähteä pois kotoa, mutta joutuukin yllättäen kilpailemaan kokelaan paikasta.

Niko ja myrskyporot on neljän maan kansainvälinen yhteistuotanto, jossa suomalainen Animaker Oy toimii päätuottajana ja osatuottajina mukana ovat Ulysses Films (Saksa), Moetion Films (Irlanti) sekä A. Film Production (Tanska). Elokuvan budjetti on 7,2 miljoonaa euroa.

Elokuvan levittää Suomessa Nordisk Film.

Ensimmäinen Niko-elokuva, Niko – lentäjän poika, voitti parhaan elokuvan ja parhaan käsikirjoituksen Jussi-palkinnot. Aiemmat kaksi Niko-elokuvaa keräsivät Suomessa lähes 400 000 katsojaa elokuvateattereissa sekä kansainvälisesti elokuvateattereissa molemmat elokuvat ylittivät 3 miljoonaa katsojan rajan.

Viitteet 

Suomalaiset animaatioelokuvat
Tulevat elokuvat
Armjansk

Armjansk (; ); vuosina 1736-1921 nimellä Armjanskyi Bazar () on kaupunki Ukrainan Krimin autonomisen tasavallan pohjoisosassa. Armjansk sijaitsee Perekopinkannaksella, joka liittää Krimin niemimaan muuhun Etelä-Ukrainaan. Armjansk sijaitsee Pohjois-Krimin kanavan varrella, 125 kilometriä aluekeskus Simferopolista pohjoiseen. Armjanskissa on rautatieasema. Kaupunki on ollut keväästä 2014 lähtien Venäjän miehittämä. 

Ukrainan tilastokeskus arvioi kaupungin väkiluvuksi 22 286 asukasta vuoden 2014 alussa. Vuonna 1999 kaupungin väkiluku oli noin 26 700; väestöstä etnisesti ukrainilaisia oli 29 prosenttia, venäläisiä 54 prosenttia ja krimintataareja 4 prosenttia.

Armjansk perustettiin 1600-luvulla kauttakulkuliikenteen markkinapaikaksi, jossa erilaisia tuotteita vaihdettiin suolaan. 1730-luvulla suuri osa asukkaista, lähinnä armenialaisia ja kreikkalaisia, tuli lähiseudun Perekopista. Vuonna 1736 paikkakunta nimettiin Armjanskyi Bazariksi. Sen merkitys kasvoi muun muassa lampaannahkojen ja villan kaupan sekä lähiseudun järvistä kerätyn suolan myynnin vuoksi. kaupunkityyppisen taajaman aseman Armjansk sai 1968, ja kaupungiksi se tuli vuonna 1993.  

Armjansk ja sen rautatieasema on sijainnut läntisemmän Krimille johtavan Ukrainan rautateiden pääradan varrella. Kaupungin kautta kulkee myös valtatieyhteys M17 (osa eurooppatietä E97) Krimille. Armjanskissa on toiminut titaanioksidia, rikkihappoa ja mineraalilannotteita valmistava tuotantolaitos (Ukrainian Chemical Products, aiemmin Kryminskyi Titan), sekä muuta teollisuutta.

Lähteet

Aiheesta muualla

Krimin autonomisen tasavallan kaupungit
Arabi-normannilainen Palermo ja Cefalùn ja Monrealen katedraalikirkot

Arabi-normannilainen Palermo ja Cefalùn ja Monrealen katedraalikirkot on yhdeksän Sisilian pohjoisrannikolla sijaitsevan, Sisilian normannilaisen kuningaskunnan ajalta (1130–1194) peräisin olevan uskonnollisen ja yhteiskunnallisen rakennelman sarja: kaksi palatsia, kolme kirkkoa, katedraali ja silta Palermossa sekä Cefalùn ja Monrealen katedraalit. Ne on yhteisesti nimetty Unescon maailmanperintökohteeksi vuonna 2015.

Uudet normannihallitsijat rakensivat erilaisia rakenteita arabi-normannityyliin. He yhdistivät arabien ja bysantin arkkitehtuurin parhaat käytännöt taiteeseensa. On tärkeätä huomata, että rakennukset on liitetty toisiinsa yhteisen arkkitehtuurin ja ajanjakson vuoksi, vaikka kukin niistä on rakennettu erikseen. Ne on niputettu yhdeksi kokonaisuudeksi myös turismin näkökulmia ajatellen.

Tällä hetkellä kaikki rakennuksia restauroidaan ja hoidetaan jatkuvasti. Hoito vaihtelee paikasta toiseen, mutta useimmiten se koostuu ajankohtaisesta restauroinnista (puhdistaminen, seinämaalausten ylläpito jne.), tutkimuksesta (miltä rakennus saattoi näyttää alun perin ja mitä siellä tehtiin) ja rakenteellista entisöinnistä (rakennuksen turvallisuuden ja rakenteellisen terveyden varmistaminen).

Rakennelmat

Viitteet 
 
Unescon maailmanperintökohteet Italiassa
Friedemann Friese

Friedemann Friese (s. 5. kesäkuuta 1970 Stadthagen, Ala-Saksi, Saksa) on saksalainen lautapelisuunnittelija. Hänet tunnetaan suositun talouslautapeli Power Gridin () suunnittelijana. Friesen tavaramerkkejään ovat vihreäksi värjätyt hiukset ja F-kirjaimella alkavat pelien nimet. Hänen perustamansa 2F-Spiele-kustantamon kautta julkaistuissa peleissä on vihreä graafinen ilme, ja niissä on usein jokin omituinen tai humoristinen aihe.

Friese vieraili Suomessa vuonna 2010 Ropecon-festivaalin kunniavieraana.

Friedemann Friesen suunnittelemia pelejä
Funkenschlag (2001)
Fische Fluppen Frikadellen (2002)
Fearsome Floors (2003)
Power Grid (2004)
Fauna (2008)
Power Grid: Factory Manager (2009)
Famiglia (2010)
Friday (2011)
504 (2015)
Fabled Fruit (2016)
Power Grid: The Card Game (2016)
Fast Sloths (2019)
Faiyum (2020)

Lähteet

Aiheesta muualla
2F-Spielen viralliset kotisivut
Friedemann Friese Board Game Geek -sivustolla
Friedemann Friese Lautapeliopas-sivustolla

Saksalaiset lautapelisuunnittelijat
Vuonna 1970 syntyneet
Don Films

Don Films Oy on suomalainen elokuva- ja tv-tuotantoyhtiö.

Yhtiön perustivat ohjaaja Taneli Mustonen ja tuottaja Aleksi Hyvärinen 2010.

Don Films -elokuvia ovat muun muassa Taneli Mustosen elokuvat Bodom (2016) ja 2020 yhdessä Solar Filmsin kanssa tuottama elokuva Se mieletön remppa, joka oli ohjaaja Taneli Mustosen ohjaamista elokuvista kolmas, joka nousi kymmenen kautta aikain eniten lippuja avausviikollaan myyneiden kotimaisten elokuvien joukkoon.

Yhtiön viimeisin elokuva on Mustosen ohjaama ja Teresa Palmerin tähdittämä psykologinen kauhuelokuva The Twin - Paha kaksonen, joka sai ensi-iltansa elokuvateattereissa Suomessa 6. huhtikuuta 2022 ja toukokuussa 2022 Yhdysvalloissa ja Kanadassa.

Don Filmsin yhteistuotanto, lukuisia kansainvälisiä elokuvapalkintoja kerännyt venäläinen draamaelokuva Arytmia nähtiin myös Suomen elokuvateattereissa vuonna 2017.

Seuraava Don Filmsin tuotanto on Taru Mäkelän ohjaama Kulkuset kulkuset, joka tulee ensi-iltaan loppuvuonna 2022.

Filmimografia 

 Bodom, 2016
 Arytmia (yhteistuotanto), 2017
 Se mieletön remppa, 2020
 The Twin - Paha kaksonen, 2022
 Kulkuset kulkuset (tulossa), 2022

Viitteet 

Suomalaiset elokuvayhtiöt
Yöhuikka

Yöhuikka, aiemmalta nimeltään Bar Beksu, on homobaari Oulussa Asemakadulla. Sen edeltäjä Bar Beksu oli Suomen pohjoisin seksuaali- ja sukupuolivähemmistöille suunnattu ravintola.

Lähteet

Ravintolat Oulussa
Homoravintolat
Yökerhot
Ferdinand Alexander Vladimir Carlstedt

Ferdinand Alexander Vladimir Carlstedt (26. toukokuuta 1857 – kadonnut maaliskuussa 1920) oli suomalainen Venäjän keisarillisen armeijan kenraalimajuri.

Carlstedtin vanhemmat olivat eversti Ferdinand Eugen Carlstedt (1815–1872) ja Charlotta Fredrika Bremer (1823–1889). Hän valmistui Pietarin jalkaväen junkkarikoulusta 1877 ja palaveli aluksi Väinänjoen jalkaväkirykmentissä ja 4. rautatiepataljoonassa. Carlstedt osallistui Turkin sotaan 1877–1878 ja sodan jälkeen hänet ylennettiin aliluutnantiksi 1878 ja luutnantiksi 1880. Hän palveli vuodesta 1881 8. Viipurin tarkk’ampujapataljoonassa ja toimi pataljoonan majoitusmestarina 1882–1885. Carlstedt siirrettiin 1886 Venäjän tarkk’ampujajoukkojen reserviin. Carlstedt palasi aktiivipalvelukseen 94. Jenisein jalkaväkirykmenttiin ja hän oli kouluttajanaa Pietarin 1. kadettikoulussa vuodesta 1888 alkaen. Hänet ylennettiin alikapteeniksi 1889, kapteeniksi 1891 ja everstiluutnantiksi 1894. 

Carlstedt oli Helsingin poliisimestarina 1902–1905 sen jälkeen kun kenraalikuvernööri Nikolai Bobrikov oli erottanut aiemmin poliisimestarin virassa olleen eversti Ivar Gordien. Carlstedtin aikana Helsingin poliisilaitokseen palkattiin venäläisten yhteistoimintamiehiä kuten von Grossin veljekset, Juho Kaitokangas ja Vilho Pekonen. Poliisilaitos oli myös tiivissä yhteistyössä venäläisen santarmihallinnon kanssa, käynnisti urkintajärjetelmän ja suoritti laittomia vangitsemisia ja kotitarkastuksia. Carlstedt ylennettiin everstiksi 1902 mutta hän joutui eroamaan poliisimestarin virasta vuoden 1905 suurlakon jälkeen. Carlstedt oli tämän jälkeen pataljoonankomentajana Dorogobužin jalkaväkirykmentissä vuodesta 1906 ja 73. Krimin jalkaväkirykmentin komentajana vuodesta 1908. Hänet ylennettiin kenraalimajuriksi ja hän toimi sitten 4. Siperian tarkk’ampujadivisioonan 1. prikaatin komentajana vuodesta 1912 alkaen.

Ensimmäisen maailmansodan aikana Carlstedt oli Puolan rintamalle syksyllä 1914 siirretyssä II Siperian armeijakunnassa 4. Siperian divisioonan toisena prikaatinkomentajana. Hän joutui eroamaan myöhemmin sodan aikana ja asui sitten Kiovassa. Venäjän sisällissodan aikana Carlstedt liittyi keväällä 1919 Ukrainan vallanneisiin valkoisten knraali Anton Denikinin joukkoihin. Valkoiset menettivät syksyllä 1919 suurimman osan valtaamistaan alueista. Maaliskuussa 1920 Kubanin alueella ja Pohjois-Kaukasiassa olleet valkoisten joukot hajosivat tauteihin ja punaisten hyökkäyksiin ja joukkojen jäänteet evakuoitiin laivoilla Taka-Kaukasian Mustameren satamista Krimille. Carlstedt oli tällöin kirjoilla valkoisten Novorossijskin esikunnassa yhdessä kenraali Wibergin kanssa ja heidän vaiheistaan tämän jälkeen ei ole tietoa.

Carlstedt oli naimisissa vuodesta 1880 Pauline Emilia Elisabeth Lindforsin (s. 1856) kanssa. Heillä oli kaksi poikaa ja kaksi tytärtä.

Lähteet 

Venäläiset kenraalit
Suomalaiset poliisit
Vuonna 1857 syntyneet
Suomalaiset kadonneet henkilöt
Baby Ariel

Ariel Rebecca Martin (s. 22. marraskuuta 2000 Pembroke Pines, Texas ), paremmin tunnettu nimellä Baby Ariel, on yhdysvaltalainen laulaja, näyttelijä ja aktivisti. Martin tunnetaan videoistaan sosiaalisen median alustalla TikTok.  Time-lehti listasi hänet yhdeksi Internetin vaikutusvaltaisimmista henkilöistä vuonna 2017 ja 2018, ja hänet mainittiin Forbesin 2017 viihteen parhaiden vaikuttajien listalla.

Martin tunnetaan sosiaalisen median työstään, erityisesti TikTokissa. Hän on myös näytellyt erilaisissa sarjoissa ja elokuvissa, kuten Wynter Barkowitzin roolissa Disney Channel -elokuvassa Zombies 2. Hänellä on yli 35,3 miljoonaa TikTok-seuraajaa, 9.6  miljoonaa Instagram-seuraajaa, 3,02 miljoonaa YouTube-tilaajaa ja 1,1 miljoonaa Twitter-seuraajaa. Martin voitti Teen Choice -palkinnon elokuvasta "Choice Muser" vuosina 2016 ja 2017.

Ura 
Martin aloitti uransa TikToki:ssä vuonna 2015 lataamalla sovelluksen tylsyyden vuoksi.  Vuonna 2015 Martin käynnisti kiusaamisen vastaisen kampanjan nimeltä #ArielMovement, jota BlackBook kuvailee yhdeksi hänen tärkeimmistä saavutuksistaan.  People-lehti tunnusti Martinin hänen tuestaan ​​#HackHarassment-aloitteessa Internetin peikot ja negatiivisuuden lopettamiseksi.

Vuonna 2016 Ariel esiintyi Billboard-lehden kannessa yhdessä Musical.ly:n tähden Jacob Sartoriusksen kanssa. Hän on esiintynyt ohjelmissa 60 Minutes ja [[Good Morning America].Forbes People ja USA Today  ovat maininneet hänet parhaana vaikuttajana.  Martin teki sopimuksen Creative Artists Agencyn kanssa syyskuussa 2016 ja julkaisi debyyttisinglensä "Aww" 1. joulukuuta 2017.  Hän julkaisi toisen singlensä "Perf" 17. tammikuuta 2018.

30. maaliskuuta 2018 Ariel julkaisi kappaleen "Say It" Daniel Skyen kanssa. Hän teki yhteistyötä EA Games for The Sims 4:n kanssa ja esiintyi simina marraskuussa 2018 julkaistussa The Sims 4: Get Famous -laajennuspaketissa.  Vuoden 2018 lopulla Ariel näytteli Baby Doll Recordsissa, Bratin minisarjassa.  Vuonna 2019 hän näytteli Bixler High Private Eye -elokuvassa, Nickelodeonin televisioelokuvassa.  Myöhemmin samana vuonna ilmoitettiin, että hän esiintyy Disney Channel -elokuvassa Zombies 2 ja näyttelee Wynterin roolia.

Martinia esitettiin Fast CompanyssBusiness Insider ja Seventeen Magazinessa. Muita mainintoja ovat CNN, Rolling Stone, Huffington Post, Tubefilter,Paper Magazine, RAW, ja Wonderwall.

Ariel julkaisi debyytti-EP:nsä "blue" 9. heinäkuuta 2021.

Yksityiselämä 
Martin on juutalainen ja syntyi Pembroke Pinesissa, Floridassa, panamalaiselle isälle ja kuubalais-israelilaiselle äidille. Hänellä on veli, Jacob Martin. 

Martin on seurustellut TikTok-tähti Milo Murphyn kanssa vuodesta 2020 lähtien.

Lähteet 

Elävät henkilöt
Yhdysvaltalaiset laulajat
Yhdysvaltalaiset näyttelijät
Amerikanjuutalaiset
Sako M23

Sako M23 on suomalaisen Sakon suunnittelema ja valmistama itselataava kiväärijärjestelmä Suomen puolustusvoimille. Ase pohjautuu AR-10 ja AR-15 -tyyppisiin aseisiin. Puolustusvoimissa aseesta on kaksi versiota: kivääri 7.62 KIV 23 ja tarkkuuskivääri 7.62 TKIV 23.

Historia 
Kehitysohjelma alkoi vuonna 2020, kun puolustusvoimat tilasi Sakolta uuden kiväärijärjestelmän tarkka-ammuntaan ja jalkaväen tukiammuntaan. Se suunniteltiin korvaamaan Neuvostoliittolaiset Dragunov ja suomalaiset TKIV-85 -kiväärit. Kaliiperiksi valittiin 7.62×51 mm NATO. Myös Ruotsin puolustusvoimat ovat liittyneet ohjelmaan korvatakseen omat vanhat aseensa.

Toimitukset Suomen puolustusvoimille alkavat loppuvuonna 2022. Alkuvuonna 2022 julkistetun ensimmäiseen toimitukseen liittyy lisähankintavaraus, jolla varaudutaan puolustusvoimien mahdollisiin jatkohankintoihin.

Lähteet 

Kiväärit
Olga (televisioelokuva)

Olga on Markku Onttosen ohjaama suomalainen draama- ja televisioelokuva vuodelta 1978, joka perustuu Laila Hietamiehen samannimiseen näytelmään vuodelta 1977. Elokuva on MTV-teatterin tuottama ja se sai ensi-iltansa Mainos-TV:n Aitiopaikka-ohjelmapaikalla 13. helmikuuta 1978.

Elokuva sijoittuu Toisen maailmansodan jälkeiseen aikaan, eräässä suomalaisessa pikkukaupungissa sijaitsevaan vuokrataloon, johon venäläinen emigranttinainen Olga muuttaa asumaan. Elokuva käsittelee talon asukkaiden keinoja selviytyä uuden elämän alkuun sodan jälkeen.

Rooleissa

Lähteet 

Vuoden 1978 suomalaiset elokuvat
Suomalaiset draamaelokuvat
Suomalaiset televisioelokuvat
László Krasznahorkai

László Krasznahorkai (s. 5. tammikuuta 1954 Gyula, Unkari) on unkarilainen kirjailija ja käsikirjoittaja. Unkarilainen elokuvaohjaaja Béla Tarr on tehnyt hänen teoksistaan elokuvasovituksia.

Krasznahorkai on saanut useita kirjallisuuspalkintoja, muun muassa kansainvälisen Booker-palkinnon 2015 ja Euroopan kirjallisuuspalkinnon 2021.

Suomennetut teokset

Lähteet

Aiheesta muualla
 László Krasznahorkain verkkosivut 
 Helsinki Lit -kirjallisuusfestivaali: Tangoa Saatanan kanssa: Riikka Pelo ja Minnamari Pitkänen Yle Areena. 27.8.2020.
 Kulttuuriykkönen: Kulttikirjailija László Krasznahorkain romaani Vastarinnan melankolia on kevään käännöstapaus Yle Areena. 16.5.2022.

Unkarilaiset kirjailijat
Vuonna 1954 syntyneet
Elävät henkilöt
Nancy Clark Reynolds

Nancy Lee Reynolds (omaa sukua Clark, 26. kesäkuuta 1927 Pocatello, Idaho – 23. toukokuuta 2022 Santa Fe, New Mexico) oli yhdysvaltalainen toimittaja ja poliittinen vaikuttaja. Hänet tunnetaan erityisesti roolistaan Ronald Reaganin taustalla.

Elämä 
Reynolds syntyi Idahossa vuonna 1927, mutta muutti perheensä kanssa 1930-luvulla Washingtoniin. Hänen isänsä oli demokraattipoliitikko David Worth Clark, joka toimi muun muassa Yhdysvaltain edustajainhuonessa ja senaatissa 1930- ja 40-luvuilla.

Reynolds opiskeli Goucher Collegessa englantia ja valmistui 1940-luvulla. Valmistumisensa jälkeen hän alkoi työskentelemään toimittajana.

Vuonna 1966 Reynolds haastatteli Kalifornian kuvernööriksi pyrkinyttä Ronald Reagania. Reagan piti haastattelusta ja palkkasi Reynoldsin mukaan kampanjatiimiinsä. Reynolds työskenteli Reaganin esikunnassa tämän kummankin kuvernöörikauden ajan ja oli myös mukana Reaganin epäonnistuneessa presidentinvaalikampanjassa 1976.

Vuoden 1976 jälkeen Reynolds siirtyi yritysten viestintätehtäviin. Reagan pyrki uudelleen presidentiksi vuonna 1980 ja tällä kertaa voitti vaalit. Reynolds otti puolen vuoden vapaan työstään voidakseen työskennellä Reaganin siirtymäkauden hallinnossa.

1983 Reynolds oli mukana perustamassa Wexler, Reynolds, Harrison & Schule -lobbausyhtiötä, johon hän myös siirtyi työskentelemään. 

Puolen vuoden työpätkäänsä lukuun ottamatta Reynoldsilla ei ollut muodollista roolia Reaganin esikunnassa tämän presidenttikaudella. Reynoldsilla oli kuitenkin laajat henkilökohtaiset verkostot Washingtonin poliittisissa piireissä, minkä vuoksi esimerkiksi New York Times on kuvaillut häntä "yhdeksi kaupungin parhaiten verkostoituneista lobbareista 1980-luvulla". Reynolds oli muun muassa Nancy Reaganin ja Jimmy Carterin entisen neuvonantajan Anne Wexlerin läheinen ystävä.

Reynolds myi oman osuutensa lobbausfirmastaan vuonna 1990 Hill & Knowltonille ja muutti Santa Fehen. Hän kuoli vuonna 2022.

Perhe 
Reynolds oli naimisissa aluksi Bill Wurzberger -nimisen miehen kanssa, mutta liitto päättyi eroon vuonna 1961. Myöhemmin Reynolds nai republikaanilobbarina ja toimittajana toimineen Frank Reynoldsin. Myös tämä liitto päättyi myöhemmin eroon.

Avioliittojensa lisäksi Reynoldsin tiedetään tapailleen kirjailija J.D. Salingeria sekä Motion Picture Associationin johtajaa Jack Valentia.

Lähteet 

Yhdysvaltalaiset toimittajat
Vuonna 1927 syntyneet
Vuonna 2022 kuolleet
Kiinalainen kansanusko

Kiinalainen kansanusko (), joka tunnetaan myös nimellä shenismi, on yleistermi, joka kattaa joukon han-kiinalaisten perinteisiä uskonnollisia käytäntöjä. Kiinassa synkretismi on ollut aina yleistä, joten perinteiset kansanuskomukset ovat sekoittuneet kungfutselaisuuden, taolaisuuden ja buddhalaisuuden kanssa. Taolaisuus voidaan myös nähdä kiinalaisen kansanuskon jatkeena. Huolimatta siitä, että näissä kolmessa on eroavaisuuksia, on uskonnoissa melkoisesti myös päällekkäisyyksiä.

Kiinalaisessa kansanuskossa yinin ja yangin vastakkaisuus ja niiden välinen tasapaino on tärkeä oppi. Myös esi-isien kunnioitus on tärkeä osa kiinalaista kansanuskoa. Kiinalaisella kansanuskomuksilla on ollut myös vaikutuksensa kiinalaisen lääketieteen kehityksessä. Lisäksi kansanusko on keskeinen osa muinaisen Kiinan tieteessä, taiteessa ja sosiaalisessa elämässä.

Lähteet

Aiheesta muualla
 Digitaalinen oppikirja: Vanha kiinalainen kansanusko
 Äänikirja: Kiinan kansanusko ja uskonnollisten opetusten perintö

Kiinalainen kulttuuri
Uskonto Kiinassa
Uskonto Taiwanissa
Uskonto Indonesiassa
Uskonto Malesiassa
Bolgarismi

Bolgarismi (, ) on ideologia, jonka keskiössä on ”bolgaarien kansallisen identiteetin elvyttäminen”. Se sai alkunsa 1800-luvun toisella puoliskolla ja myöhemmiten se on tunnettu ”neobolgarismin” nimellä pääsääntöisesti Tatarstanissa ja Tšuvassiassa. Ideologian perustana on teoria, jonka mukaan Volgan tataarit ja tšuvassit polveutuvat turkkilaisista Volgan bolgaareista. (İdel-Ural Bolğarları). Osa bolgarismin edustajista on ehdottanut Tatarstanin nimen muuttamista muotoon "Bolğaristan".

Tausta 
Volgan alueen väestöistä käytetty tataari-nimitys tuli mongolivalloittajien mukana. Kultaisen ordan synnyttyä tätä nimitystä ryhdyttiin käyttämään myös miehitetyn alueen väestöstä. Bolgaarit eivät kuitenkaan itse kutsuneet itseään tataareiksi, vaan nimitystä käyttivät lähinnä venäläiset Kultaisen ordan ei-venäläisistä kansoista.

1500–1600-luvuilla alkuperäisiltä asuinpaikoiltaan siirretyt kazanilaiset ja mishäärit menettivät entiset alueelliset nimityksensä, jolloin heidän oli pakko aktiivisen keskinäisen sekoittumisen takia ottaa käyttöön yhteinen etnonyymi, tataarit, jota Kultainen orda ja paikalliset feodaalit olivat juurruttaneet kansaan jo Kultaisen ordan ajoista lähtien. Yhdentymisen jälkeen alkoivat venäläiset feodaalit ja tsaarin hallinto kutsua kazanilaisia ja mishääreitä tällä nimellä. Sitkeiden ponnistelujen ansiosta se levisi vähitellen myös kansan keskuuteen. Valtaosa tataariväestöä piti kuitenkin parempana kutsua itseään bolgaareiksi.

Lähteet

Aiheesta muualla 
 Historijoitsija Rashid Kadyrov puhuu bolgarismista (venäjäksi)
 «Ученые никогда не отрицали роли булгар в формировании поволжских татар»
 Булгар Иле
 Tatars - the people of Kazan (nation origin)
  Bolğarım, Qazanım
 The Sound of the Volga-Bulgar language

Tataarit
Ideologiat
Volgan Bulgaria
Im Nayeon

Im Nayeon on Twice-yhtyeestä tutuksi tulleen Nayeonin ensimmäinen sooloalbumi. Albumi julkaistiin JYP Entertainmentin ja Republic Recordsin kautta 24. kesäkuuta 2022. Se sisältää seitsemän kappaletta, mukaan lukien singlen ”Pop!”. Albumilla ovat mukana Felix Stray Kids -yhtyeestä ja Wonstein. Kappaleen ”Candyfloss” on osittain säveltänyt Little Mix -yhtyeen Jade Thirlwall.  

Nayeon kirjoitti sanoituksia levylle Twicen Pohjois-Amerikan kiertueen aikana. Albumia ennakkotilattiin yli 500 000 kappaletta.

Kappaleet

Vastaanotto 
Albumi nousi Koreassa Gaon Chartin fyysisen albumilistan ensimmäiselle sijalle julkaisuviikolla. Albumi nousi Billboard 200 listan seitsemännelle sijalle  myynnillä. Albumi on ensimmäinen K-pop sooloalbumi, joka nousee kymmenen kärkeen Billboard 200 -listalla. Albumi nousi ensimmäiseksi Billboardin Top Album Sales ja Top Current Album Sales -listoilla ensimmäisenä k-pop sooloalbumina.
Albumin myötä Nayeon on tehnyt k-pop solistien ennätyksiä muilla Billboardin listoilla mukaanlukien Artist 100 -listalla.
Circle Chartin mukaan albumi on myynyt  kesäkuun loppuun mennessä ja se on saanut platinasertifikaatin.

Arvostelut 

 NME:

Lähteet 

Twice
Esikois-EP:t
Vuoden 2022 EP:t
Sniper Elite V2

Sniper EliteV2 on Rebellionin kehittämä ja vuonna 2012 julkaistu kolmannen persoonan ammuntapeli. Peli on tarinaltaan sama kuin vuoden 2005 Sniper Elite, mutta muuten kyseessä on eri peli. Peli sisältää tarkka-ampumisenelementtejä.

Tarina 
Pelissä eletään vuoden 1945 Berliinissä ja tarkoituksena on ettei venäläiset saa käsiintsä natsien sotateknologiaa. Kylmä sota ei ole kunnolla edes vielä alkanut, mutta uhkana on V2-rakettien päätyminen venäläisille. Tehtävän sankarina toimii amerikkalainen Karl Fairburne.

Lähteet 

Vuoden 2012 videopelit
Kolmannen persoonan ammuntapelit
Pelle Hermanni ja hypnotisoija

Pelle Hermanni ja hypnotisoija on suomalainen elokuva, jonka ohjaa Timo Koivusalo.

Elokuvan kuvaukset alkoivat Porissa kesäkuussa 2022. Elokuvassa näyttelevät samat näyttelijät kuin syksyllä 2022 ensi-iltaan jo tulleessa Pelle Hermanni -elokuvassa.

Viitteet 

Timo Koivusalon ohjaamat elokuvat
Kaisa Happonen

Kaisa Happonen (o.s. Järnefelt, s. 12. kesäkuuta 1982 Joensuu) on suomalainen lasten- ja nuortenkirjailija.

Happonen valmistui filosofian maisteriksi Jyväskylän yliopistosta vuonna 2008 pääaineenaan puheviestintä. Hän on opiskellut myös draamakasvatusta ja psykologiaa.

Happonen on tehnyt muun muassa Mur-kuvakirjasarjaa yhdessä kuvittaja Anne Vaskon kanssa. Sarjan ensimmäinen osa Mur, eli karhu (2016) on käännetty 16 kielelle. Teos Mur ja metsän ilta oli Runeberg Junior -palkintoehdokas 2022.

Happonen on tehnyt myös Piste-sarjaa kuvittaja Joonas Utin kanssa ja kaksi nuortenkirjaa Karri Miettisen (Paleface) kanssa. Hän on työskennellyt Yleisradion lastenohjelmissa, muun muassa Pikku Kakkosen juontajana.

Tuotanto

Lastenkirjat

Nuortenkirjat

Lähteet

Aiheesta muualla
 Kaisa Happonen Kirjasampo.fi:ssä

Suomalaiset lasten- ja nuortenkirjailijat
Vuonna 1982 syntyneet
Elävät henkilöt
Saudi-Arabian ePrix

Saudi-Arabian ePrix () on vuodesta 2018 järjestetty Formula E -sarjan osakilpailu. Kilpailu on aina järjestetty Dirijjassa. Osana Saudi-Arabian suunnitelmaa saada maahan kansainvälisiä urheilitapahtumia, Saudi-Arabian urheiluministeriö ja Saudi-Arabian autourheiluliitto tekivät 10 vuoden sopimuksen Formula E -osakilpailun järjestämiseksi maassa vuonna 2018.

Rata 

Kilpailu järjestetään Riadin katuradalla, luoteeseen maan pääkaupungista Riadista. Radalla on pituutta 2,495 kilometria ja se sisältää 21 mutkaa. Vuosien 2018 ja 2019 jälkeen rataan tehtiin pieniä muutoksia vuoden 2021 kilpailua varten.

Tulokset

Lähteet
Yvette Monreal

Yvette Monreal (s. 9. heinäkuuta 1992) on yhdysvaltalainen näyttelijä, hänet tunnetaan työstään Senna Galanina televisiosarjassa Matador (2014), Reaganina MTV:n Faking It -televisiosarjassa (2014) ja Yolanda Montezin roolissa The CW:n sarjassa Stargirl (2020). Hän esiintyy myös toimintaelokuvassa Rambo: Last Blood John Rambon talonmiehen tyttärentyttärenä.

Yksityiselämä
Monrealilla on vuonna 2015 syntynyt poika, Chester.

Nuoruus
Monreal varttui Lontoossa, Kaliforniassa. Hän kiinnostui näyttelemisestä käytyään draamatunneilla lukiossa.  Monreal kokee, että hänen äitinsä inspiroi häntä tekemään tämän päätöksen.  Monreal on puoliksi chileläistä ja puoliksi meksikolaista syntyperää.  Hän oli lapsena nauttinut Halle Berrystä Kissanaisen roolissa ja halusi olla hänen kaltainensa. Monreal on sanonut, että hänen kasvatuksensa oli "erittäin katolinen".

Elävät henkilöt
Vuonna 1992 syntyneet
Yhdysvaltalaiset näyttelijät
NFL-kauden 2022 runkosarja

NFL-kauden 2022 runkosarja alkaa 8. syyskuuta 2022. Runkosarjan viimeinen kierros pelataan 8. tammikuuta 2023. Runkosarja koostuu 18 kierroksesta, jonka aikana jokainen joukkue pelaa 17 ottelua.

Sarjataulukot

American Football Conference

National Football Conference

Ottelut

Viikko 1

Viikko 2

Viikko 3

Viikko 4

Viikko 5

Viikko 6

Viikko 7

Viikko 8

Viikko 9

Viikko 10

Viikko 11

Viikko 12

Viikko 13

Viikko 14

Viikko 15

Viikko 16

Viikko 17

Viikko 18

Tulokset joukkuettain

Lähteet

Runkosarja
Vibraattori (seksiväline)

Vibraattori on seksiväline, jota käytetään tuottamaan keholle seksuaalista natintoa sähköisen stimulaation avulla. Vibraattoreita on monia eri muotoja ja malleja. Vibraattoreita voidaan käyttää sekä yksin osana masturbaatiota että kumppanin kanssa. Pariskunnille on olemassa laitteita molempien sukupuolielinten stimuloimiseen.
Niillä voidaan stimuloida erilaisia erogeenisia alueita, kuten klitoris, emätin, penis, kivespussi tai peräaukko. 

Seksivälineet
Sadri Hamid

Sadri Hamid (tat. Садри Хәмит, Sadri Xämit; 11. lokakuuta 1905 Aktuk – 14. joulukuuta 1987 Helsinki) oli Suomessa vaikuttanut tataarikirjailija-, runoilija- ja julkaisija. Hän oli serkkunsa Hasan Hamidullan lisäksi aktiivisimpia yhteisönsä tekijöitä. Sadretdin ”Sadri” Bädretdininpoika oli kotoisin Aktukin kylästä.

Hamidin ensimmäinen julkaisu oli sarja runokokoelmia nimeltään Defter (1945−1946). Hamidin erikoisuus oli humoristiset ja riimitellyt kronikat. Hän myös keräsi tataarilaisia sananlaskuja ja sanontoja. Hamid julkaisi kaksi kokoelmaa tataarin kielen sanoja ja lauseita valokopioituina vihkoina; Qušïmlï süzlär (1968) ja Tugan ildäge süzler (1973). Ne sisältävät noin 1,700 misääriläistä kansankielen fraasia.

Hamid vastusti yhteisönsä keskuudessa tapahtuvaa muutosta, joka pyrki korvaamaan Arabian kirjamiston uudella Latinan kirjaimistolla. Hän julkaisi vuosina 1972−1974 valokopioita jotka esittivät "Arabian aakkosten rikkaan maailman". Ne olivat nimetty seuraavasti; Ğäühär häreflär, İzge häreflär, Altïn häreflär, Aräp härefläre, Brilyant häreflär, Enğe häreflär, Nurlï häreflär, Qur’an härefläre.

Hamid julkaisi kahta lehteä vuodesta 1967. Ensimmäinen oli lyhytikäiseksi jäänyt Taviš. Seuraavaa lehteä, Ak yul, julkaistiin ainakin 63 numeroa, aina vuoteen 1977.  Molemmissa lehdissä oli piirustuksilla kuvitettuja tarinoita, jotka käsittelivät turkkilaisten kansojen historiaa ja etnologiaa, riimikronikoita, sanaleikkejä, jne.

Hamid oli mukana kulttuurivaikuttaja Ymär Daherin ja kielitieteilijä Martti Räsäsen kanssa perustamassa Abdulla Tukain kulttuuriseuraa, jonka kautta järjestettiin yhteyksiä Suomen- ja Venäjän tataarien kesken Neuvostoaikana.

Runoesimerkki:

Lähteet 

Tataarit
Tataarinkieliset kirjailijat
Runoilijat
Vuonna 1905 syntyneet
Vuonna 1987 kuolleet
Protocol Productions

Protocol Productions oli Jari Paunan perustama suomalainen rooli- ja lautapelien julkaisija. Yritys tunnetaan julkaisemastaan Dungeons & Dragons -roolipelin suomennoksesta, jonka Perussäännöt olivat Suomessa myyntimenestys sekä ensimmäinen suomeksi käännetty roolipeli.

Historia
Protocol Productions julkaisi levykelehteä nimeltä Floppy Magazine Commodore 64:lle, joka ilmestyi vuosina 1985–1988. Yritys julkaisi myös roolipelilehteä Sininen lohikäärme, jota ilmestyi yhteensä neljä numeroa vuosina 1988–1989.

Protocol Productionsin omistaja Jari Pauna teki kustannussopimuksen Dungeons & Dragonsin julkaisijan TSR:n kanssa pelin suomenkielisestä käännöksestä sekä heidän tuotteidensa jakelusta Suomessa. Pauna suomensi pelin, ja helmikuussa 1988 tuli markkinoille ensimmäinen tuote Perussäännöt eli nk. "punalaatikko" (), joka oli ensimmäinen suomeksi käännetty roolipeli. Perussäännöt olivat suuri menestys, ja niitä myytiin noin 65 000 kappaletta. Protocol julkaisi suomen kielellä myös Dungeons & Dragonsinin lisäosia ja muita tuotteita parin seuraavan vuoden ajan. Yritys julkaisi lisäksi lautapelejä kuten Talisman.

80- ja 90-lukujen vaihteessa yritys alkoi käyttää nimeä PRO-Games, jolla he julkaisivat suomeksi Cthulhun kutsu ja Shadowrun-roolipelit. Pauna oli myös kummankin pelin suomentaja. 90-luvun aikana uusia Dungeons & Dragons -julkaisuja ei enää tehty.

Pauna omisti myös Game World -nimisen pelikauppaketjun, joka oli Fantasiapelit-ketjun kilpailija, sekä oli toisena juontajana Lohikäärmepuu-radio-ohjelmassa. 90-luvun alun talouslaman aikaan yritys joutui rahoitusvaikeuksiin ja joutui myöhemmin konkurssiin.

Protocol Productionsin julkaisemat pelit

Dungeons & Dragons
Sääntölaatikot
Perussäännöt
Expert-säännöt
Mestarisäännöt
Seikkailumoduulit
Hopeaprinsessan palatsi ja Huntuseura
Rahasia
Caldwellin linnoitus
Leijonalinnan aave
Pikkuväen suuret tarinat
Apuvälineet
Taistelusuojus
Hahmolomakkeita

Muut roolipelit (PRO-Gamesin julkaisemat)
Cthulhun kutsu
Shadowrun

Lautapelit
Talisman
Onslaught
Poker Dice

Lähteet

Roolipelikustantamot
Suomalaiset kustantamot
Saky

Saky (; ) on kylpylä- ja teollisuuskaupunki Ukrainan Krimin autonomisessa tasavallassa Sakyjärven kaakkoispuolella. Saky sijaitsee noin 54 kilometriä aluekeskus Simferopolista länsiluoteeseen. 

Paikkakunta kehittyi 1700-luvulta lähtien, kun Sakyjärven suolaista vettä hyödyntävä suolateollisuus sai alkunsa. Vuonna 1827 perustettiin paikkakunnan ensimmäinen mutahoitoklinikka. Vuonna 1952 paikkakunta sai kaupungin aseman. Nykyään Sakujärven mutaa ja suolavettä sekä paikallisia mineraalivesiä käytetään terveydenhoidossa. Kaupungissa on kemianteollisuutta, mineraaliveden pullottamo ja viinintuotantoa. 

Ukrainan tilastokeskus arvioi kaupungin väkiluvuksi 23 391 asukasta vuoden 2014 alussa. Kaupunki on ollut Sakyn piirin hallintokeskus. Kaupunki on ollut keväästä 2014 lähtien osa Venäjän miehittämää Krimin niemimaata. 

Kaupungin eteläpuolella toimii Venäjän merivoimien käyttämä (2022) Sakyn lentotukikohta.

Lähteet

Aiheesta muualla

Krimin autonomisen tasavallan kaupungit
Heikki Heiskanen

Heikki Heiskanen (s. 1977 Tornio) on suomalainen toimittaja ja kirjailija, joka on erikoistunut ulkomaanuutisiin ja Venäjään. Hän on työskennellyt vuodesta 2005 lähtien Yle Uutisten ulkomaantoimituksessa. Heiskanen aloitti heinäkuussa 2022 Ylen Venäjän-kirjeenvaihtajana.

Heiskanen on käsikirjoittanut yhdessä Teemu Kaskisen kanssa Ylelle satiirisen vakoilukomediasarjan Pysäyttäkää Nyqvist, joka esitetään Ylellä kesäkuussa 2022 ja julkaistiin myös Yle Areenassa.

Heiskanen on kirjoittanut Teemu Kaskisen kanssa kaksi romaania, Norsun vuosi (2010) ja Norsu tulee! (2011).

Heiskanen on yhteiskuntatieteiden ylioppilas. Hän opiskeli 2000-luvun alussa tiedotusoppia Tampereen yliopistossa ja oli opiskelijavaihdossa Moskovan valtionyliopistossa.

Lähteet

Ylen toimittajat
Ulkomaankirjeenvaihtajat
Suomalaiset kirjailijat
Vuonna 1977 syntyneet
Elävät henkilöt
Carmen Slater

Carmen Slater (s. 27. toukokuuta 1997) on itävaltalainen karateka. Hän saavutti Kyokushinissa Puolan Openin mestaruuden 2022 ja on osallistunut kahdesti EM-kilpailuihin. Slaterilla on myös 2. danin musta vyö Gōjū-ryū karatessa.

Kilpaura
Slater oli mukana Puolan EM-kilpailuissa marraskuussa 2021, jossa hän sijoittui 8 parhaan joukkoon, hävittyään avauskierrokselle moninkertaiselle Euroopan mestarille Uljana Grebenštšikovalle.

Slater saavutti menestystä huhtikuussa 2022 Sveitsin Openissa edettyään loppuotteluun saakka. Hän kuitenkin hävisi mestaruuden Anca Diculle. Toukokuussa Slater oli mukana Puolan Openissa, jossa hän myös eteni loppuotteluun. Slater saavutti mestaruuden voitettuaan Bożena Wojtanowskan. Kesäkuussa Slater oli urallaan toista kertaa mukana EM-kilpailuissa, jotka pidettiin Bulgariassa. Hän hävisi alkukierroksella Euroopan mestarin Shainez El Haimourille. Lokakuussa hän saavutti Unkarin Openin mestaruuden.

Lähteet

Itävaltalaiset karatekat
Kyokushinin harjoittajat
Vuonna 1997 syntyneet
Elävät henkilöt
Jorma Eulenberger

Jorma Karl Eulenberger (s. 29. maaliskuuta 1934 Hiitola) on suomalainen insinööri ja yritysjohtaja, joka on saanut energianeuvoksen arvonimen.

Eulenbergerin vanhemmat olivat sähkölaitoksen hoitaja Karl Albin Eulenberger ja Karin Margareta Vilenius. Hänen puolisonsa vuodesta 1960 on farmaseutti Auni-Leila Jaakkola. Eulenberger tuli ylioppilaaksi Loviisassa 1953 ja valmistui diplomi-insinööriksi Teknillisestä korkeakoulusta 1960. Hän oli Suomen Sähkölaitosyhdistyksen suunnitteluinsinööri 1960–1962, Pohjois-Karjalan Sähkön suunnitteluinsinööri 1963 ja suunnittelupäällikkö 1964–1966, Helsingin Ympäristön Sähkölaitoksen, vuodesta 1973 Vantaan Sähkölaitos, suunnittelupäällikkö 1966–1968, käyttöosaston päällikkö 1969–1971 ja tekninen johtaja 1971–1980 sekä Etelä-Suomen Voiman tekninen johtaja 1981–1984 ja toimitusjohtaja 1984–1995. Eulenberger oli myös Teknillisen korkeakoulun assistentti 1961–1962, Wärtsilän teknillisen oppilaitoksen sähkötekniikan tuntiopettaja 1963–1964, Tampellan voimasektorin johtaja 1984–1986, Mankalan toimitusjohtaja 1984–1996, Rouhialan Voimansiirron toimitusjohtaja ja Etelä-Suomen Sähkön toimitusjohtaja 1990–1995. Hänellä oli ammattiuransa aikana useita luottamus- ja asiantuntijatehtäviä. Energianeuvoksen arvonimen vuonna 1994 saanut Eulenberger on sotilasarvoltaan reservin insinööriluutnantti (1989).

Lähteet

Suomalaiset opettajat
Suomalaiset insinöörit
Suomalaiset yritysjohtajat
Vuonna 1934 syntyneet
Elävät henkilöt
Foglizzo

Foglizzo () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 2 253 asukasta.

Lähteet

Aiheesta muualla

Torinon metropolikaupungin kunnat
Asianajotoimisto Roihu

Asianajotoimisto Roihu Oy on keskisuuri työoikeuteen erikoistunut asianajotoimisto. Työ- ja virkasuhdeoikeuden lisäksi erikoistumisalueina ovat mm. liikejuridiikka ja yhtiöoikeus, IPR, ICT ja tietosuoja, rakentamis-, asunto- ja kiinteistöoikeus, perhevarallisuusoikeus sekä kilpailu- ja hankintajuridiikka.

Roihu on perustettu vuonna 2012 ja henkilökuntaa on nykyään yli 20. Roihu palvelee valtakunnallisesti ja toimistot sijaitsevat Helsingissä, Tampereella, Turussa ja Kuopiossa.

Lähteet 
 Asianajotoimisto Roihun verkkosivut

Aiheesta muualla 
 Yrityksen kotisivut

Suomalaiset asianajo- ja lakitoimistot
Lapuan tuomiorovastikunta

Lapuan tuomiorovastikunta on Etelä-Pohjanmaalla sijaitseva Lapuan hiippakunnan rovastikunta. Lapuan hiippakunnan tuomiorovastikunnan lääninrovastina toimii Alajärven kirkkoherra Ari Auranen.

Seurakunnat 
Lista Lapuan tuomiorovastikuntaan kuuluvista seurakunnista:
 Lapuan tuomiokirkkoseurakunta
 Alajärven seurakunta
 Alavuden seurakunta
 Evijärven seurakunta
 Kauhavan seurakunta
 Kuortaneen seurakunta
 Lappajärven seurakunta
 Soinin seurakunta
 Vimpelin seurakunta
 Ähtärin seurakunta

Lähteet 

Lapuan hiippakunta
Suomen evankelis-luterilaiset rovastikunnat
Darmstädter Künstlerkolonie Mathildenhöhe

Darmstädter Künstlerkolonie Mathildenhöhe ()  viittaa sekä jugedntyylin taiteilijoiden ryhmään että Darmstadtin Mathildenhöhen rakennuksiin, joissa nämä taiteilijat asuivat ja työskentelivät. Unesco tunnusti taiteilijasiirtokunnan maailmanperintökohteeksi vuonna 2021.

Galleria

Lähteet

Aiheesta muualla
 Viralliset sivut (saksaksi ja englanniksi)

Unescon maailmanperintökohteet Saksassa
Kuortaneen seurakunta

Kuortaneen seurakunta on luterilainen seurakunta Etelä-Pohjanmaan maakunnassa, Kuortaneen kunnassa. Seurakunnan pääkirkko on Kuortaneen kirkko ja kirkkoherrana toimii Vesa Rasta.

Historia 
Kuortane kuului keskiajalla syntyneeseen Isonkyrön suurpitäjään ja sittemmin 1559 perustettuun Lapuaan, joka itsenäistyi 1581.
Kuortane tuli Lapuan kappeliksi 1645 ja erosi itsenäiseksi seurakunnaksi 1798, jolloin Alavudesta tuli sen kappeliseurakunta, minkä yhteyteen tuli tuolloin Kuortaneesta saarnahuoneeksi eronnut Töysä.

Alavus muuttui emäseurakunnaksi 1835 ja Kuortane sen kappeliseurakunnaksi, mutta pitäjä pysyi edelleen Kuortane –nimisenä.

Kuortane muodostettiin itsenäiseksi seurakunnaksi 1859, mutta ero Alavudesta toteutui vasta 1875.

Papisto 
Seuraavat henkilöt ovat toimineet Kuortaneen seurakunnan kappalaisina ja kirkkoherroina:

Kuortaneen kappeliseurakunta 
 1632–1661: Tuomas Kangaslin
 1662–1682 Elias Rislachius
 1683–1703: Carl Hordelius
 1705–1721: Simon Ariin
 1722–1723: Johannes Hordelius
 1723–1740: Henrik Thilgreen
 1740–1778: Gabriel Collin
 1779–1793: Johan Reinholm

Kuortaneen seurakunta 
 1799–1806: Anders Grönlund
 1808–1823: Carl Fredrik Stenbäck
 1826–1837: Erik Johan Snellman

Kuortaneen kappeliseurakunta (Alavus) 
 1838–1839: Johan Jakob Ingman
 1839–1849: Anders Nils Holmström
 1849–1870: Jakob Wettberg

Kuortaneen seurakunta 
 1879–1887: Wilhelm Johansson
 1888–1893: Nathanael Elfving
 1894–1901: Wilhelm Johansson
 1902–1912: Ludvig Hjalmar Svanberg
 1913–1920: Toivo Kansanaho
 1920–1952: Eevertti Soini
 1952–1970: Vilho Kalevi Vihma
 1970–?: Heikki Vihma
 2014–edelleen: Vesa Rasta

Lähteet 

Kuortane
Lapuan hiippakunnan seurakunnat
Ahvenanmaan rovastikunta

Ahvenanmaan rovastikunta () on Ahvenanmaalla sijaitseva Porvoon hiippakunnan rovastikunta. Ahvenanmaan rovastikunnan lääninrovastina toimii Benny Andersson.

Seurakunnat 
Lista Ahvenanmaan rovastikuntaan kuuluvista seurakunnista:
 Brändö-Kumlingen seurakunta
 Eckerön seurakunta
 Ahvenanmaan eteläinen saaristoseurakunta
 Finström-Getan seurakunta
 Hammarlandin seurakunta
 Jomalan seurakunta
 Lemland-Lumparlandin seurakunta
 Maarianhaminan seurakunta
 Saltvikin seurakunta
 Sund-Vårdön seurakunta

Lähteet 

Porvoon hiippakunta
Koillismaan rovastikunta

Koillismaan rovastikunta () on Pohjois-Pohjanmaalla sijaitseva Oulun hiippakunnan rovastikunta. Koillismaan rovastikunnan lääninrovastina toimii Taivalkosken kirkkoherra Tuomo Törmänen.

Seurakunnat 
Lista Koillismaan rovastikuntaan kuuluvista seurakunnista:
 Kuusamon seurakunta
 Pudasjärven seurakunta
 Taivalkosken seurakunta

Lähteet 

Oulun evankelis-luterilainen hiippakunta
Suomen evankelis-luterilaiset rovastikunnat
Kristiinankaupungin ruotsalainen seurakunta

Kristiinankaupungin ruotsalainen seurakunta () on seurakunta Pohjanmaalla, Kristiinankaupungissa. Seurakunta kuuluu Porvoon hiippakunnassa Närpiön rovastikuntaan ja on osa Kristiinankaupungin seurakuntayhtymää.  Kirkkoherrana toimii Daniel Norrback.

Lähteet 

Porvoon hiippakunnan seurakunnat
Kristiinankaupungin seurakunnat
Mustasaaren ruotsalainen seurakunta

Mustasaaren ruotsalainen seurakunta () on seurakunta Pohjanmaalla, Mustasaressa. Seurakunta kuuluu Porvoon hiippakunnassa Korsholman rovastikuntaan ja on osa Mustasaaren seurakuntayhtymää.  Kirkkoherrana toimii Mats Björklund.

Lähteet 

Porvoon hiippakunnan seurakunnat
Mustasaaren seurakunnat
Koivulahden seurakunta

Koivulahden seurakunta () on seurakunta Pohjanmaalla, Mustasaaressa. Seurakunta kuuluu Porvoon hiippakunnassa Korsholman rovastikuntaan ja on osa Mustasaaren seurakuntayhtymää.  Kirkkoherrana toimii Fredrik Kass.

Lähteet 

Porvoon hiippakunnan seurakunnat
Mustasaaren seurakunnat
Koivulahti
Raippaluodon seurakunta

Raippaluodon seurakunta () on seurakunta Pohjanmaalla, Mustasaaressa. Seurakunta kuuluu Porvoon hiippakunnassa Korsholman rovastikuntaan ja on osa Mustasaaren seurakuntayhtymää.  Kirkkoherrana toimii vt. Benjamin Sandell.

Papisto

Saarnaajat 
 1777–1781: Wilhelm Granlund
 1782–1795: Sven Abraham Fontell
 1797–1811: Karl Vilhelm Venman
 1813–1827: Anders Johan Enholm
 1827–1838: Lars Schalin
 1838–1842: Henrik Moliis

Raippaluodon kappeliseurakunta 
 1843–1854: Karl Erik Bergman
 1865–1876: Karl Johan Roos

Raippaluodon seurakunta 
 1889–1909: Mauritz Elenius

Lähteet 

Porvoon hiippakunnan seurakunnat
Mustasaaren seurakunnat
Raippaluoto
Rodrigo Perez

Rodrigo Perez (s. 1976) on espanjalainen karateka. Hän saavutti Kyokushinissa Sveitsin Openissa hopea 2022 ja oli mukana vuoden 2021 ja 2022 EM-kilpailuissa.

Kilpaura
Tammikuussa 2014 Perez saavutti pronssia Fuerteventura Openissa. Myös maaliskuussa hän saavutti pronssia Espanjan Openissa.

Perez oli mukana Fuerteventura Openissa heinäkuussa 2016, jossa hän eteni välieriin saakka. Perez hävisi ottelunsa Johnaime Cristiesille ja saavutti sen myötä pronssia.

Helmikuussa 2017 hän oli mukana Italian cupissa.

Perez oli mukana Puolan EM-kilpailuissa marraskuussa 2021, jossa hän sijoittui 11 parhaan joukkoon, hävittyään avauskierrokselle Koos Van den hoovenille.

Perez saavutti menestystä huhtikuussa 2022 Sveitsin Openissa edettyään loppuotteluun saakka. Hän kuitenkin hävisi mestaruuden maanmiehelleen Elvis Bodachille. Perez oli mukana myös kesäkuussa Bulgarian EM-kilpailuissa, jossa hän jäi toistamiseen alkukierrokselle.

Lähteet

Espanjalaiset karatekat
Kyokushinin harjoittajat
Vuonna 1976 syntyneet
Elävät henkilöt